Սերժ Գենսբուր

Սերժ Գենսբուր (, իսկական անունը՝ Լյուսիեն Գինսբուրգ (), ), ֆրանսիացի հայտնի պոետ, երգահան, երգերի հեղինակ և երգիչ, դերասան, կինոռեժիսոր և կինոսցենարիստ։

Հոկտեմբերյան հեղափոխությունից հետո Թեոդոսիայից Ֆրանսիա գաղթած հրեաների զավակը սկզբում ուզում էր դառնալ նկարիչ։ Իսկ հայտնի դարձավ որպես տարբեր երաժշտական ժանրերով երգերի հեղինակ, կատարող և երգահան, ինչպես նաև կինոյում և գրականության մեջ։ Նրա բեմական կարիերայի սկիզբը դժվար էր նրա ինքնատիպ արտաքինի պատճառով։ Ողջ կյանքի ընթացքում Սերժ Գենսբուրգը տառապում էր մերժված լինելու զգացումից և այն տեսքից, որը նա տեսնում էր հայելու մեջ՝ ծայրահեղ տգեղ տղամարդու արտաքին։ Նա բազմաթիվ ֆիլմեր նկարահանեց, հեղինակեց ավելի քան 40 երաժշտական կոմպոզիցիաներ տարբեր ֆիլմերի համար։

Տարիների ընթացքում նա իր համար ստեղծում է անիծված պոետի և պրովոկատորի կերպար, սակայն ոչ նրա համար, որպեսզի ճգնավոր դառնա։ («Ես շրջեցի իմ բաճկոնը, երբ հասկացա, որ աստառը ջրաքիսի մորթուց է պատրաստված», — ասում է նա:)։ Իր երգերում նա հաճախ է խաղում երկիմաստ բառերի հետ, ինչը ևս մեկ անգամ ցույց է տալիս նրա սերը տարբեր տիպի պրովոկացիաների նկատմամբ, հատկապես բանավիճական (Lemon Incest) կամ էրոտիկ (Love on the Beat, Les Sucettes): Միաժամանակ նա սիրում է խաղալ գրական տարբեր հեղինակների ստեղծագործությունների հետ, ինչպես օրինակ Ալֆոնս Ալլեն (l’Ami Caouette) կամ Պոլ Վեռլեն (Je suis venu te dire que je m’en vais): Միևնույն ժամանակ երգը, մասնավորապես երգի բառերը, նա համարում է «երկրորդական արվեստ» ի տարբերություն, օրինակ, գեղանկարչության, քանի որ երգը չի պահանջում ինչ-որ զոհողություն, գնահատվելու համար։ Սակայն չնայած դրան, ժամանակ առ ժամանակ նա երկար մշակման է ենթարկում իր տեքստերի պոետիկ տեսքը։

Գենսբուրը զգալի ազդեցություն ունեցավ ֆրանսիացի այնպիսի դերասանների ստեղծագործության վրա, ինչպես «Taxi Girl» խումբը, Ռենո կամ Étienne Daho, ինչպես նաև արտասահմանյան արտիստների վրա, ինչպես Բեք Հենսեն, «Portishead» և երգահան Դևիդ Հոլմս։ Գենսբուրգի երգերի քավեր տարբերակներն անում էին այնպիսի կատարողներ, ինչպես Նիք Քեյվը, Քայլի Մինոուգը, Սքարլեթ Յոհանսոնը, Բելինդա Կարլայլը, Arcade Fire, իսկ 2006 թվականին լույս տեսավ հուշ-ալբոմ «Monsieur Gainsbourg Revisited», որի համար կոմպոզիցիաների իրենց տարբերակներն հեղինակեցին այնպիսի երգիչներ և խմբեր, ինչպես Franz Ferdinand (երգեցին Ջեյն Բիրքինի հետ), Placebo, The Kills, Tricky, Մարկ Ալմոնդը, Կառլա Բրունին և ուրիշներ։

Ֆիլմագրություն 
 1958 - 1996 Վերջին 5 րոպեի ընթացքում / Les cinq dernières minutes - Սեբաստիան
 1959 - Պարիր ինձ հետ / Voulez-vous danser avec moi? - Լեոն
 1960 - Ստրուկների ըմբոստությունը / La rivolta degli schiavi - Կորվինո
 1963 - Անծանոթուհին Հոնկոնգից / L’inconnue de Hong Kong - Ժան, դաշնակահար
 1967 - Կարիբյան Էստուֆադ / Estouffade à la Caraïbe - Կլայդ
 1967 - Վալմի / Valmy - մարկիզ դը Սադ 
 1967 - Ախ, այդ պապիկը ! / Ce sacré grand-père - Ռեմի
 1968 - Կյանքը գիշերը / Vivre la nuit — Մատյո
 1969 - Նշանաբան / Slogan - Սերժ Ֆաբերժե
 1969 - Կատմանդուի ճանապարհները / Les chemins de Katmandou - Թեդ
 1970 - Մարիխուանա  / Cannabis - Սերժ Մորգան
 1971 - 19 աղջիկներ և մեկ նավաստի / Devetnaest djevojaka i jedan mornar - նավաստի
 1972 - Չափազանց գեղեցիկ, ազնիվ լինելու համար / Trop jolies pour être honnêtes - Ալբերտ
 1973 - Մահն արտացոլվում է կատվի աչքերում / La morte negli occhi del gatto - ոստիկանության տեսուչ
 1980 - Ես սիրում եմ ձեզ / Je vous aime - Սիմոն
 1986 - Շարլոտտան ընդմիշտ / Charlotte For Ever - Սթեն

Ռեժիսոր 
 1976 - Ես քեզ սիրում եմ.. Ես քեզ նույնպես ոչ / Je t’aime moi non plus
 1983 - Հասարակած / Équateur
 1986 - Շարլոտտան ընդմիշտ / Charlotte For Ever

Սցենարիստ 
 1967 - Աննա / Anna
 1976 -Ես քեզ սիրում եմ.. Ես քեզ նույնպես ոչ / Je t’aime moi non plus
 1983 - Հասարակած  / Équateur
 1986 - Շարլոտտան ընդմիշտ / Charlotte For Ever

Ծանոթագրություններ

Արտաքին հղումներ 
 Tout sur Gainsbourg / Ամեն ինչ Գենսբուրի մասին
 A discussion of lyrics and themes in English 
 Pastis 102* 
 Gainsbarre.com — La totale Gainsbourg sur le web

Ֆրանսիացի բանաստեղծներ
Ֆրանսիացի դերասաններ
Ֆրանսիացի կինոռեժիսորներ
Ֆրանսիացի կոմպոզիտորներ
«Սեզար» մրցանակի դափնեկիրներ
20-րդ դարի բանաստեղծներ
Ֆրանսիացի երգիչներ
Ֆրանսիացի գրողներ
Ֆրանսիացի դաշնակահարներ
Ֆրանսիացի կինոդերասաններ
Ֆրանսիացի նկարիչներ
Ֆրանսիացի երաժիշտներ
Հրեա բանաստեղծներ
Սրտամկանի ինֆարկտից մահացածներ
Բանաստեղծներ այբբենական կարգով